Matsuo Bashō

Matsuo Bashō (松尾 芭蕉?, 1644 – 28 de novembre 1694), nascite Matsuo Kinsaku (松尾 金作?), alora Matsuo Chūemon Munafusa (松尾 忠右衛門 宗房?), era le celebrissime poeta del periodo 'Edo' in Japon. Durante su vita, Basho era recognoscite pro su obra in le forma collaborative 'haikai no renga'. Hodie, depost seculos de analyse, ille es recognoscite como un maestro del breve e lucide haiku. Su poesia es internationalmente renominate, e in Japon multe de su poemas son reproducite super monumentos e sitos traditional.

Bashō era introducite al poesia quando ille era juvene, e depost integrar se in le mundo intellectual de 'Edo' ille presto deveniva celebre in tote Japon. Ille laborava como preceptor, ma renunciava le vita social e urban de circulos litterari e divagava in le campania, in le partes salvage, pro trovar le inspiration pro su scriptos. Su poemas era influentiate per su experientias del mundo, e describe le sentimento de un paisage con alicun elementos simplice. 

Categoria:Gente japonese
Categoria:Poetas